Arnt Abrahamsen

Arnt Abrahamsen (født 1953 i Lyngdal) er en norsk elektroingeniør og lokalpolitiker (Ap) som fra 2015 til 2023 var ordfører i Farsund kommune. Han ble valgt enstemmig i 2015, og ble gjenvalgt for perioden 2019–2023. I 2022 meddelte han Arbeiderpartiets lokale nominasjonskomité at han ønsket å stille til gjenvalg i 2023.

Historikk 
Farsund hadde før valget i 2015 vært dominert av de borgerlige partiene. Ved valget i 2015 hadde Abrahamsen sittet to perioder i kommunestyret. I 2015 gjorde Ap sitt beste valg noen gang i Farsund, og inngikk valgteknisk og et politisk samarbeid med KrF, Senterpartiet, Pensjonistpartiet og SV.

Abrahamsen ble i 2015 valgt til leder av Listerrådet. Han ble gjenvalgt i denne posisjonen etter lokalvalget i 2019.

Idrett 
Abrahamsen har deltatt i idrettsarbeid i mange år og medvirket til å stifte Spind idrettsforening i 1976. Han er æresmedlem av Vest-Agder idrettskrets.

Familie 
Arnt Abrahamsen er fetter av Jan Kristensen, ordfører i Lyngdal fra 2015.

Referanser 

Ap-ordførere i Vest-Agder
Ap-ordførere i Agder
Ordførere i Farsund
Personer fra Farsund kommune
Fødselsdato ikke oppgitt